Vladimir Sorokin

**Vladimir Georgievich Sorokin** (rusianeg : Владимир Георгиевич Сорокин) (7 a viz Eost 1955 e Bykovo, Oblast Moskov) a zo ur skrivagner goudemodern rusianek, un dramaour hag ul livour. Unan eus skrivagnerien vrudetañ Rusia eo. 

Troet eo bet e levrioù e saozneg, galleg, alamaneg, nederlandeg, finneg, svedeg, norvegeg, slovakeg, daneg, italianeg, poloneg, japaneg, kroateg, serbeg, tchekeg, hungareg hag embannet int bet gant tiez-embann brudet evel *Gallimard*, *Fischer*, *DuMont*, *BV Berlin*, *Haffman*, *Mlinarec & Plavic* ha *Verlag der Autoren*.

## Buhez
D'ar 7 a viz Eost 1955 e voe ganet Sorokin e Bykovo, Oblast Moskov, e-kichen Moskov. E 1972 e voe embannet evit ar wech kentañ ur skrid gantañ er gazetenn *Za Kadry Neftyanikov* (За кадры нефтяников, "Evit labourerien greanterezh an eoul-maen"). Studiañ a reas en Ensavadur Gubkin an Eoul-maen hag ar Gaz (Российский государственный университет нефти и газа имени И. М. Губкина) e Moskov hag e 1977 e tapas e ziplom ijinour. Goude-se e labouras e-pad bloaz evit ar gelaouenn Смена (*Kemm*), ha rankout a reas dilezel e bost peogwir en doa nac'het dont da vezañ ezel ouzh Aozadur ar Yaouankizoù Komunour (комсомол *Komsomol*).

A-hed ar bloavezhioù 1970 e kemeras perzh e meur a ziskouezadeg arzoù hag e skeudennaouas tost 50 levr. Kemer a reas perzh l luskadn *underground* e Moskov er bloavezhioù 1980, ma kejas ouzh livourien ha skrivagnerien all. E 1983 e voe embannet c'hwec'h istor skrivet gantañ er magazin gall *[[A-Ya]]* hag er memes bloaz e voe embannet e romant Очередь (*Otchered*, "Lostennad gortoz), embannet e galleg dindan an titl *La queue* e 1986 gant Lieu Commun e Pariz.

Da vare URSS e vo berzet oberennoù Sorokin. E miz Du 1989 e voe embannet un dastumad istorioù savet gantañ er gelaouenn *Rodnik* ("Nevezamzer"), diazezet e Riga. Ur pennadig goude e voe embannet e skridoù e meur a gazetenn lennegel rusian *Tretya Modernizatsiya* (An trede arnevesaat), *Mitin Zhurnal* (Kazetenn Mitya), *Konets Veka* (Dibenn ar c'hantved), ha *Vestnik Novoy Literatury* (Kannadig al lennegezh nevez). E 1992 e voe embannet *Sbornik Rasskazov* (Dastumad istorioù) gant "Russlit" hag anvet e voe evit Priz Booker Rusia. E miz Gwengolo 2001 e resevas Vladimir Sorokin Priz Booker ar bobl hag e miz Du 2001 e voe roet Priz Andrei Bely dezhañ evit e berzh dibar el lennegezh rusianek.

En unan eus e romantoù diwezhañ, titlet *Un devezh e buhez [[Oprichnik]]*, e taolenn un dystopia e Rusia e 2028 : un *[[tsar]]* eo a zo e penn ar vro, meur a dro-lavar sinaek a zo bet degemeret e rusianeg, hag ez eo dispartiet Rusia diouzh ar broioù amezek a-drugarez d'ar "Voger rusian bras".

## Oberennoù
### Romantoù
* *Ochered*' (Al lostennad), Pariz, Lieu Commun, 1985
* *Norma* (Ar reolad), Moskov, Tri Kita hag Obscuri Viri, 1994
* *Roman* (Romant), Moskov, Tri Kita hag Obscuri Viri, 1994
* *Tridtsataia liubov’ Mariny* (Tregontvet karedig Marina), Moskov, Izdanie R. Elinina, 1995
* *Serdtsa chetyryokh* (Peder c'halon dev), Moskov, Konets Veka, 1994
* *Pervy Subbotnik* (Ar Sadornvezh oberiat kentañ), en Oberennoù dastumet e div levrenn, Moskov, Ad Marginem, 1998 
* *Goluboe Salo* (Salo glas), Moskov, Ad Marginem, 1999
* *Pir* (Al lid), Moskov, Ad Marginem, 2000
* *Lyod* (Skorn), Moskov, Ad Marginem, 2002
* *Put' Bro* (Doare Bro), Moskov, Levrioù Zakharov, 2004
* *23000* e-barzh Trilogiya. Moskov, Levrioù Zakharov, 2005
* *Den' oprichnika* (Devezh Oprichnik), Moskov, Levrioù Zakharov, 2006
* *Zaplyv* (O neuiñ). Moskov, AST, 2008
* *Saharniy Kreml* (Kremlin savet diwar sukr), Moskov, AST, 2008

### Pezhioù-c'hoari
* *Pelmeni* (1984-1987)
* *Zemlyanka* (Al lochenn) (1985)
* *Russkaya Babushka* (Mamm-gozh rusian) (1988)
* *Doverie* (Kuzhut) (1989) 
* *Dismorphomania* (1990) 
* *Yubiley* (Deiz-ha-bloaz) (1993) 
* *Hochzeitreise* (Ar veaj goude-eured) (1994-1995) 
* *Shchi* (Soubenn gaol) (1995-1996) 
* *Dostoevsky-Trip* (1997)
* *S Novym Godom* (Bloavezh mat) (1998)

### Senariooù filmoù
* *Bezumny Fritz* (Fritz sot), 1994. Sevenet gant Tatiana Didenko hag Alexander Shamaysky
* *Moskva* (Moskov), 2001. Sevenet gant Alexander Zeldovich. Priz kentañ festival Bonn; Priz film gwellañ ar bloaz gant Kevread kluboù-filmoù Rusia 
* *Kopeyka* (Kopeck), 2002. Sevenet gant Ivan Dykhovichny. Anvet evit priz "Zolotoy Oven" ar senario gwellañ
* *[[4 (film 2005)|4 (Pevar)]]*, 2004. Sevenet gant Ilya Khrzhanovsky. Priz meur juri Festival etrebroadel ar filmoù e Rotterdam
* *Veshch* (Tra). Sevenet gant Ivan Dykhovichny
* *Cashfire*. Sevenet gant Alexander Schurikhin

### Oberennoù all
* Albom luc'hskeudennoù V Glub' Rossii (E donderioù Russia), gant al livour Oleg Kulik
* Libretto an opera *Deti Rozentalya* (*Bugale Rosenthal*), sonerezh gant Leonid Desyatnikov; savet diwar c'houlenn C'hoariva Bolshoi, Moskov

## Liammoù diavaez
*  Buhezskrid
*   ''Russia Is Slipping Back into an Authoritarian Empire'', atersadenn gant ''Der Spiegel'', 2 a viz C'hwevrer 2007
*  ''Internet Movie Database''

## Notennoù